Lukas Novy er 'Pastafari' og tilhænger af Det Flyvende Spaghettimonsters Kirke. Myndighederne har netop godkendt at han bærer dørslag som hovedbeklædning på ID-kortet

Fra Wikipedia: Det Flyvende Spaghettimonster er en guddom, der blev skabt som en protest mod uddannelsesstyrelsen i Kansas, og dets beslutning om, at der skulle undervises i teorien om "intelligent design" i Kansas skoler. Det flyvende spaghettimonster (engelsk: The Flying Spaghetti Monster, FSM) er siden blevet populær.

I juni 2005 skrev Bobby Henderson et åbent brev til uddannelsesstyrelsen i Kansas (http://www.venganza.org/). I brevet præsenterede han en alternativ teori omkring intelligent design. Hendersons påstand var, at universet og alt levende blev skabt af et flyvende spaghettimonster. Han påpegede samtidig, at naturkatastrofer som global opvarmning, jordskælv og orkaner er forårsaget af den globale nedgang i antallet af pirater. Bobby Henderson understøttede denne teori med et diagram, som angiveligt viste en sammenhæng mellem jordens temperatur og antallet af pirater.

"Religionen" har fået tilhængere som blandt andet kalder sig selv for "pastafarier", et navn der både henleder tankerne på rastafarier og "pastafariernes" tro på et guddommeligt pastamonster.